Corinne Cléry

Corinne Cléry, rodená Corinne Picolo alebo Corinne Piccoli (* 23. marec 1950, Paríž) je francúzska modelka a herečka. Preslávila ju snímka Histoire d'O z roku 1975 a v roku 1979 sa objavila ako bondgirl v jedenástej bondovke Mooonraker (1979) s Rogerom Moorom.

 Životopis 
Corinne Cléry debutovala vo veku 17 rokov pod menom Corinne Piccoli vo filme Les Poneyttes (1967), ktorý režíroval Joël Le Moigné a v hlavnej úlohe hral Johnny Hallyday. Významnejšia rola však prišiel o niekoľko rokov neskôr vďaka legendárnej úlohe O v erotickom filme Histoire d'O (1975) od Just Jaeckina. Celovečerný film bol veľkým úspechom a s viac ako 3,5 miliónmi divákov vo francúzskych kinách obsadil za rok 1975 štvrté miesto v návštevnosti. Corinne Cléry si však vo Francúzsku skutočnú kariéru neurobila a väčšou hviezdou sa stala v Taliansku, kde ju režírovali filmári Sergio Corbucci (Bluff, Tre tigri contro tre tigri), Pasquale Festa Campanile (Autostop), Aldo Lado (L'umanoide), Antonio Margheriti (Jeden proti celému impériu) či Lucio Fulci (Il miele del diavolo). Preslávila sa aj svojou úlohou Bond girl vo filme Moonraker od Lewisa Gilberta. Napriek úpadku populárnej talianskej kinematografie naďalej pravidelne pracovala pre televíziu, ale aj pre Carla Vanzinu (Yuppies – I giovani di successo, Via Montenapoleone, La partita). V roku 1995 nakrútila ďalší francúzsky film Le roi de Paris (réžia Dominique Maillet) s Philippom Noiretom. Corinne Cléry sa pravidelne objavuje v talianskej televízii.

 Filmografia (výber) 
 1975: Histoire d'O
 1976: Veľký strach
 1976: Bluf
 1976: Strip-tease
 1976: Natale in casa d'appuntamento
 1977: Tre tigri contro tre tigri
 1977: Autostop
 1977: Sturmtruppen
 1977: Kleinhoff Hotel
 1979: Moonraker
 1979: Humanoid
 1980: Nenávidím blondínky
 1983: Jeden proti celému impériu
 1986: Il miele del diavolo
 1988: Rimini, Rimini - un anno dopo
 2021: Io e Angela

 Referencie 

 Iné projekty 

 Externé odkazy 
 Oficiálny web





Kategória:Francúzske filmové herečky
Kategória:Francúzske televízne herečky
Kategória:Francúzske modelky
Kategória:Osobnosti z Paríža
Kategória:Herečky z erotických filmov